
O turco (Türk^e u Türk dili) ye una luenga túrquica 
parlata por bells 61.000.000 de presonas por tot o 
mundo, 46.300.000 d'os qualos en Turquía y 180.000 
en República Turca d'o Norte de Chipre; en os dos 
países ye luenga oficial. Tamién la parlan un 9% d'os 
habitants de Bulgaria y bi existen comunidatz 
importants en Rumania, Macedonia d'o Norte, Grecia, 

Uzbekistán y Alemanya. A mayoría d'a población 
turcofona ye musulmana. 

O standard turco actual ye recient y sustituyó a una 
luenga escrita conoixita como turco otomán, luenga 
plena d'arabismos y persismos. O standard turco 
otomán teneba tantos arabismos y persismos y yera 
tan luent d'as parlas vivas que una persona que no 
teñese una educación islámica clasica quasi no lo 
podeba entender. As parlas vivas yeran mes a man d'a 
primera luenga túrquica que s'estendilló por Anatolia. 

A fins d'o sieglo XIX quan se quereba ixamplar 
l'amostranza primaria se veyó o problema. En as 
zagueras decadas d'o Imperio Otomans bells 
periodistas ya escribiban en un luengache más a man 
d'a parla popular, pero o prencipal cambeyo en a 
luenga escrita se produció baixo o kemalismo, y a 
reforma que sufrió a luenga escrita fue muito más 
radical que en atros países. 

En a decada 1920 Mustafá Kemal emprendió o 
prochecto de cambear o estandard y fer-lo más turco. 

Os arabismos y persismos heban d'estar sustituitos 
quan fuese posible por radices turcas u por 
neolochismos turcos, y dimpués cambeoron l'alfabeto 
arabe por l'alfabeto latín. En a decada de 1930 o 
pueblo mesmo fue movilizato pa replegar parabras 
turcas puras encara usatas en as parlas turcas locáis y 
se creyoron equipes d'investigadors que rechirasen en 
os textos antigos pa escar parabras turcas obsoletas 
que podesen sustituir a los arabismos y persismos. As 
escuelas y prensa diaria daban publicidat a estas 
troballas. Se plegaba a prener parabras occidentals d'orichen francés pa sustituir arabismos u persismos quan 
se veyeba convenient. O vocabulario d'o standard cambeó tanto que bi ha pocos turcos que entiendan os 
discursos de Kemal en a forma orichinal. O discurso d'os seis días ( nutuk ) sobre a caita d'o Imperio Otomán 
y d'amenexer d'a república, pronunciato en 1927, habió de ser tradueito a lo turco morderno en 1963. 


Turco 

Türkge 

Parlato Turquía, Bulgaria, Macedonia d'o 

en: Norte, Kosovo, Rumania, Grecia, 

Iraq, Azerbaichán y Siria; 

Parladors: Bells 82 millons 

Filiación Luengas altaicas 

chenetica: 

túrquicas 


Oficial en: 


Turco 

Estatus oficial 

3 Turquía, 

IZ Norte de Chipre, 
Chipre, 

Macedonia d'o Norte, 


Kosovo 

Regulato Sociedat d'a Luenga Turca 

por: 

Códigos 

ISO 639-1 tr 
ISO 639-2 tur 

ISO 639-3 tur (http://www.sil.org/iso639-3/doc 
umentation.asp?id=tur) 


O turco en o mundo 


Entre as pocas parolas d'orichen turco en aragonés tenemos café, arribato a traviés d'atro luengaches. 

